لقتيلة د صامويل پاتي، أستاد فرانساوي د تاريخ وجغارفية ف لكوليج، وقعات ف 16 أكتوبر ف كونفلان سانت أونورين، ضاحية د باريس. پاتي تقتل وتقطعلو راسو ب موس د 30 سانتيم ف إطار عملية إرهابية إسلامية. لبوليس تيراو ف لقاتل، عبد الله أنزوروف وقتلوه دقايق مورا لحادتة. دّافع ديال لقاتل كان هو بلي پاتي كان ورّا كاريكاتورات د محمد، نّبي د لإسلام، د شارلي إيبدو ف لقسم ف إطار كور د حرية تّعبير. رّئيس د فرانسا إمانويل ماكخون قال بلي لحادثة هي "هجوم إرهابي إسلامي نمودجي"، وبلي "لمواطن ديالنا تقتل حيت كان كايقرّي دّراري صغار حرية تّعبير". هاد لقتيلة كانت وحدة من بزاف د لهجومات ف فرانسا ف هاد سّنين لأخيرة، وصنعات نقاش ف لمجتمع لفرنسي وف سياسة. صامويل پاتي تزاد ف 1973. هو أستاد د تاريخ و جغرافيا والتربية لمدنية ف لكوليج بوا د أولن، جا ف كونفلان سانت أونورين ف فرانسا، واحد ضّاحية 30 كيلومتر شمال غرب باريس، لمدة خمس سنين. كان ساكن 10 دقايق من لكوليج، ف لمدينة صّغيرة إيغاني، فال دواز. كان مزوج وأب د دري صغير د خمس سنين. Anthony Paone (16 أكتوبر 2020).